《折杨柳》
南北朝·岑之敬

将军始见知，细柳绕营垂。悬丝拂城转，飞絮上宫吹。

塞门交度叶，谷口暗横枝。曲成攀折处，唯言怨别离。

作者简介：（519—579）南朝陈南阳棘阳人，字思礼。年十六擢高第。梁武帝曾召入面试，赏赐优厚。除南沙令。梁元帝承圣二年，为晋安王记室参军。入陈，累迁征南府咨议参军。博涉文史，雅有词笔，性谦谨，以笃行称。